b'\n_START_ARTICLE_\nCanon\n_START_SECTION_\nHistorie\n_START_PARAGRAPH_\nCanon utviklet som det f\xc3\xb8rste selskapet enkle 35\xc2\xa0mm kompaktkameraer og indirekte r\xc3\xb8ntgenkameraer i Japan. Etter noe tid utviklet og etablerte selskapet seg p\xc3\xa5 kontormaskinmarkedet og utviklet Japans f\xc3\xb8rste kopimaskin for vanlig papir i 1970. Teknologiens utvikling f\xc3\xb8rte til at de p\xc3\xa5 1980-tallet utvidet virksomheten til ogs\xc3\xa5 \xc3\xa5 gjelde laserskrivere og Bubble Jet-skrivere._NEWLINE_I 1955 startet Canon sin utenlandsvirksomhet med \xc3\xa5pningen av et New York\xe2\x80\x93kontor og senere et europeisk salgsforetak i 1968. Med hensyn p\xc3\xa5 produksjonssiden ble Canon Inc., Taiwan etablert i 1970._NEWLINE_P\xc3\xa5 det profesjonelle kamera-markedet var Canon i mange \xc3\xa5r \xc2\xablillebror\xc2\xbb blant de to foretrukne merkene. Ved lanseringen av EOS-systemets toppmodell EOS1 i 1989 startet imidlertid en \xc2\xabkonvertering\xc2\xbb blant de profesjonelle fotografene. Med lanseringen av digitale EOS1-modeller fra 2001 akselererte dette. Canon har passet godt p\xc3\xa5 sine gamle og nye profesjonelle kunder opp gjennom \xc3\xa5rene, ved \xc3\xa5 lansere stadig nye, banebrytende EOS1-modeller. Den nyeflaggskipet EOS1D MkIIII / EOS1Dx, som med en oppl\xc3\xb8sning p\xc3\xa5 21 megapiksler ogs\xc3\xa5 vil starte en konkurranse med mellomformatmarkedet, som til n\xc3\xa5 har v\xc3\xa6rt dominert av ulike digitale bakstykker tilpasset tradisjonelle mellomformatkameraer som Hasselblad, Mamiya osv.'